als_Latn dik_Latn sag_Latn
Anëtarësimi i Shqipërisë në NATO është shoqëruar me angazhimin e parë zyrtar të forcave tona të armatosura, për eksportimin e sigurisë. Kryeministri Berisha ka nënshkruar dje në Paris me Përfaqësuesin e Lartë të BE-së për Politikën e Jashtme dhe Sigurisë, Havier Solana, memorandumin për pjesëmarrjen e trupave ushtarake shqiptare në operacionin e BE-së, EUFOR, në Republikën e Çadit, me një kontigjent prej 65 trupash.
Kryeministri Sali Berisha ka nënshkruar dje në Paris, me Përfaqësuesin e Lartë te BE-së për Politikën e Jashtme dhe të Sigurisë Havier Solana, memorandumin për pjesëmarrjen e trupave ushtarake shqiptare në operacionin e BE-së, EUFOR, në Republikën e Çadit.
Marrëveshja u nënshkrua në ambientet e Ministrisë së Jashtme franceze, ku ishin të pranishëm edhe Ministri i Punëve të Jashtme të Francës Bernard Kouschner dhe Ministri shqiptar i Punëve të Jashtme Lulzim Basha. Lajmi është bërë i ditur nga burimet zyrtare të kryeministrisë në të cilën thuhet se në kuadër të operacionit EUFORChad/RCA, Shqipëria do të kontribuojë me një kompani prej 62 ushtarësh. Kjo shënon edhe pjesëmarrjen e parë të Shqipërisë në një operacion të BE-së dhe një kontribut i saj në politikën e përbashkët evropiane të sigurisë e mbrojtjes.
als_Latn als_Latn als_Latn